laion/Wikipedia-Exotic huggingface dataset:
דניס מורטימר

דניס מורטימר (באנגלית: Dennis Mortimer; נולד ב-5 באפריל 1952 בליברפול שבאנגליה) הוא כדורגלן עבר אנגלי, ששיחק בעמדת הקשר אחורי. בתור קפטן הוביל את אסטון וילה לזכייה בגביע אירופה לאלופות בעונת 1981/82. מורטימר נולד בליברפול שבאנגליה בשנת 1952. הוא התחיל את הקריירה בקובנטרי סיטי בה רשם למעלה מ-200 הופעות והיה שחקן מבטיח. ביצועיו של מורטימר תפסו את תשומת ליבם של מועדונים גדולים רבים, ובשנת 1975 הצטרף לשורות אסטון וילה. הוא זכה עימה להצלחה עם זכייה באליפות וגביע הפוטבול ליג ובתואר גביע אירופה לאלופות הראשון והיחיד של המועדון. זה קרה בעונת 1981/82 ובמשחק הגמר בו גברו 0–1 על באיירן מינכן מורטימר היה לקפטן. מאוחר יותר ב-1982 הם זכו בסופר קאפ האירופי ובמשך עשר שנים בוילה ערך 403 הופעות וכבש 36 שערים. מורטימר רשם הופעות במדי נבחרת אנגליה עד גיל 23 ונבחרת המשנה האנגלית (אנגליה B). מאוחר יותר מורטימר עבד בתחום הנוער כדי להכשיר שחקנים ומאמנים צעירים במידלנדס. בנוסף לכך, גם בתחום כדורגל הנשים הוא עוסק ומכהן בתפקיד דירקטור בחטיבת הנשים של וולברהמפטון וונדררס. אסטון וילה אליפות אנגליה: 1980/81 גביע הפוטבול ליג: 1976/77 מגן הקהילה: 1981 (משותף) גביע אירופה לאלופות: 1981/82 הסופר קאפ האירופי: 1982 מדיה וקבצים בנושא דניס מורטימר בוויקישיתוף דניס מורטימר, באתר Transfermarkt דניס מורטימר, באתר WorldFootball.net דניס מורטימר, באתר FootballDatabase.eu
Nipon Paint

Nippon Paint (ביפנית: 日本ペイントホールディングス株式会社) היא חברה יפנית העוסקת בייצור צבעים ומוצרים נלווים. היה נחשבת לחברה הרביעית בעולם בתחומה. החברה הוקמה בשנת 1881 על יד ג'וחירו מוטגי. החל משנת 1927 היא ידוע בשם הנוכחי. בשנת 1955 וו צ'ינג ליאנג קיבל זיכיון להפצה מוצרי החברה בסינגפור, ובשנת 2018 בנו התמנה ליושב ראש החברה. בשנת 2017 החברה השלימה רכישת חברה עצמאית בארצות הברית ומאז היא פעילה במדינה תוך שימוש ב-130 חנוניות ו-80 מפיצים של החברה שנרכשה. בנוסף לכך Nippon Paint בעלת פעילות נרחבת ברחהי אסיה, אירופה ואמריקה הדרומית. מדיה וקבצים בנושא Nipon Paint בוויקישיתוף אתר האינטרנט הרשמי של Nipon Paint (באנגלית) אתר האינטרנט הרשמי של Nipon Paint (באנגלית) אתר האינטרנט הרשמי של Nipon Paint (בסינית) אתר האינטרנט הרשמי של Nipon Paint (באנגלית ובגרמנית) אתר האינטרנט הרשמי של Nipon Paint (בסינית ובאנגלית) אתר האינטרנט הרשמי של Nipon Paint (באנגלית) אתר האינטרנט הרשמי של Nipon Paint (באינדונזית) אתר האינטרנט הרשמי של Nipon Paint (בקוריאנית) אתר האינטרנט הרשמי של Nipon Paint (באנגלית) אתר האינטרנט הרשמי של Nipon Paint (באנגלית ובבורמזית) אתר האינטרנט הרשמי של Nipon Paint (באנגלית) אתר האינטרנט הרשמי של Nipon Paint (באנגלית) אתר האינטרנט הרשמי של Nipon Paint (באנגלית) אתר האינטרנט הרשמי של Nipon Paint (בסינית) אתר האינטרנט הרשמי של Nipon Paint (באנגלית) אתר האינטרנט הרשמי של Nipon Paint (בתאית ובאנגלית) אתר האינטרנט הרשמי של Nipon Paint (ביפנית ובאנגלית) 04. Nippon Paint Holdings Co., Ltd. : Top manufacturers of paints, coatings, adhesives, and sealants in 2020 | Coatings World, www.coatingsworld.com Nipon Paint, ברשת החברתית פייסבוק Nipon Paint, ברשת החברתית אקס (טוויטר) Nipon Paint, ברשת החברתית אינסטגרם Nipon Paint, ברשת החברתית LinkedIn Nipon Paint, סרטונים בערוץ היוטיוב Nipon Paint, באתר פינטרסט ערך זה הוא קצרמר בנושא יפן ובנושא חברות. אתם מוזמנים לתרום לוויקיפדיה ולהרחיב אותו.
האקדמיה לאספרנטו

האקדמיה לאספרנטו (באספרנטו: Akademio de Esperanto או AdE) היא גוף עצמאי, הפועל בתוך קהילת דוברי השפה במטרה לפקח על התפתחותה כך שתהלום את העקרונות שהותוו בפונדמנטו דה אספרנטו ובעקבותיו בהצהרת בולון. האקדמיה שואבת השראה מהאקדמיה הצרפתית והאקדמיה המלכותית הספרדית. דומה לה באופי פעולתה גם האקדמיה ללשון העברית. הקמת המוסד הוצעה כבר על ידי לודוויג זמנהוף יוצר השפה, בקונגרס האספרנטו הראשון, והיא הוקמה מעט לאחריה בשם 'הוועידה הלשונית' (Lingva Komitato) שהמוסד העליון שלה כונה 'האקדמיה'. ב-1948 נעשה ארגון מחדש והגוף בכללו שינה את שמו לאקדמיה לאספרנטו. היא ממומנת על ידי אגודת האספרנטו העולמית ובאמצעות תרומות. האקדמיה כוללת 45 חברים שנבחרים לתקופה של 9 שנים, ובהם נשיא, סגן נשיא, ומזכיר. מדי שלוש שנים נבחרים שליש מחברי האקדמיה על ידי עמיתיהם חברי האקדמיה המכהנים. על מנת להיות מוצג כמועמד לחברות באקדמיה, יש לזכות להמלצתם של לפחות חמישה חברים מכהנים המייצגים לפחות דוברי שלוש שפות (מלבד אספרנטו). חברי האקדמיה הם על פי רוב חוקרי השפה והתרבות, אנשי חינוך ומורים וותיקים לאספרנטו, וכותבים ויוצרים בולטים בשפה. הנשיא הנוכחי הוא פרובל דסגופטה מהודו (מאז 2016). בין חברי האקדמיה נמנים פרופ' עמרי ונדל מישראל, וכן בוריס קולקר, שכתב מספר ספרים ללימוד השפה. האקדמיה כוללת מדורים המטפלים בתחומי שפה שונים בעבודה האקדמית. המדורים אינם קבועים, אלא נוצרים לפי הצורך, וכל חבר אקדמיה יכול לבחור להשתייך למספר מדורים בהתאם לתחומי העניין והמומחיות שלו. בין המדורים ניתן למנות: דקדוק, מילון כללי, הגייה, בקרת ספרי לימוד, ייעוץ לשוני, ספרות ושפה מקצועית. לצד זאת פועלות באקדמיה גם וועדות שעוסקות בסוגיות שאינן לשוניות. מאז אוקטובר 2013 היו שתי ועדות: ועדה שעסקה בהיסטוריה של האקדמיה לאספרנטו וועדה בנושא שמות אנשים. לכל מדור ולכל ועדה ישנו מנהל מקרב חבריה. מדיה וקבצים בנושא האקדמיה לאספרנטו בוויקישיתוף אתר האינטרנט הרשמי של האקדמיה לאספרנטו (באספרנטו)
ולדימיר קורנב

ולדימיר בוריסוביץ' קורנב (ברוסית: Влади́мир Бори́сович Ко́ренев;‏ 20 ביוני 1940 – 2 בינואר 2021) היה שחקן ומורה לקולנוע ותיאטרון סובייטי-רוסי. אמן העם הרוסי (1998). קורנב נולד ב-20 ביוני 1940 בסבסטופול, במשפחתו של האדמירל בוריס ליאונידוביץ' קורנב. הוא גר באיזמאיל עד שהמשפחה עברה לטאלין, שם התעניין בספרות ובתיאטרון. בשנת 1957 הוא נרשם למכון GITIS. בשנות ה-60 התפרסם כששיחק את התפקיד הראשי של איכטיאנדר בסרט "האדם האמפיבי", ונודע כסמל מין בברית המועצות. בשנת 1961 הצטרף ללהקת תיאטרון הדרמה במוסקבה לשם הוזמן על ידי מיכאיל ינשין, שהוביל אז את התיאטרון. עד שנת 2015 היה למנהל אמנותי של הפקולטה לאמנויות התיאטרון. ב-2 בינואר 2021 מת בעקבות סיבוכי מחלת נגיף הקורונה. 1958 – החיים עוברים 1961 – האדם האמפיבי 1965 – ילדי דון קישוט 1971 – השחרור 1973 – מהומה רבה על לא דבר 1976 – רודין 1980 – אני - שחקנית 1988 – כישרון פלילי (Криминальный талант) בתפקיד סרגיי קוריקין 1990 – דפים לא ידועים של צופי החיים 1992 – ירייה בקבר 2004 – ילדי ארבאט 2004 – מאשה ברזינה היקרה 2006 – הווידוי האחרון 2006 – למקום בו חי האושר 2008 – סודות הפיכות החצר 2012 – שיטת לברובה 2014 – האלכימאי. שיקוי פאוסט 2015 – אורלובה ואלכסנדרוב אתר האינטרנט הרשמי של ולדימיר קורנב (ברוסית) ולדימיר קורנב, במסד הנתונים הקולנועיים IMDb (באנגלית) ולדימיר קורנב, באתר AllMovie (באנגלית) ולדימיר קורנב, באתר Rotten Tomatoes (באנגלית) ולדימיר קורנב, במסד הנתונים הקולנועיים KinoPoisk (ברוסית) ולדימיר קורנב, באתר "Find a Grave" (באנגלית) "УКАЗ Президента РФ от 31.08.1998 N 1038 "О награждении государственными наградами"". אורכב מ-המקור ב-2014-04-29. נבדק ב-2015-10-30. Дифирамб Народный артист России, художественный руководитель театрального факультета ИГУМО Владимир Коренев: «Бизнес давит на искусство» В гостях у Владимира Коренева, ремонт кухни
איווקו סטרליס

איווקו סטרליס (באיטלקית: Iveco Stralis) היא קשת רחבה של דגמי משאיות כבדות כולל משאיות סמי-טריילר ורכבות כבישים (באוסטרליה) המיועדים למגוון שימושים כולל לשימוש ארוך טווח, להובלת סחורות כבדות למרחקים גדולים, מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר מיוצרים ב-ספרד, גרמניה, ברזיל, לוב, ארגנטינה ואוסטרליה. סגנון גוף: "Cab over" - הוא סגנון גוף של משאית, אוטובוס או טנדר עם חזית אנכית, "פנים שטוחות" או מכסה מנוע למחצה, כאשר תא הנהג של המשאית יושב מעל (או מקדימה) הציר הקדמי. מבנה זה מנוגד למשאית קונבנציונלית שבה המנוע מותקן מול הנהג בדגמי "איווקו סטרליס" מורכבים מנועים מסדרה "Iveco Cursor" (איט') סוגי מנועים: מנועי בנזין, מנועי טורבו-דיזל "איווקו סטרליס" דגם "hi-way" זכה בתואר "המשאית הבינלאומית לשנת 2013", הפרס השנתי שהוענק על ידי 25 עיתונאים ממגזינים באירופה החשובים ביותר לרכב אשר - על פי חבר המושבעים - "סיפקה את התרומה הטובה ביותר ליעילות תחום התחבורה בדרכים, מבחינת צריכת דלק מופחתת, צריכת חשמל, בטיחות, יכולת נהיגה, נוחות והשפעה סביבתית מופחתת" דגם "איווקו סטרליס" למטרות תובלה נרכש על ידי צבא פולין 4x2 6x2 6x4 Active Day - עירוני Active Time - אזורי Active Space - למרחקים ארוכים "Iveco Stralis" "Iveco Stralis Hi-Road" "Iveco Stralis Hi-Street" "Iveco Stralis Hi-Way" "איווקו סטרליס" - הגורר (Tractor Unit) מסמי-טריילר "איווקו סטרליס" (צולם בניו זילנד) "איווקו סטרליס" "איווקו סטרליס" "איווקו סטרליס" דגם "360 E6" "איווקו סטרליס" "איווקו סטרליס Hi-Street" "איווקו סטרליס" "איווקו סטרליס" במירוץ "פורמולה למשאיות" (אנ') שנת 2006, סאו פאולו ברזיל "איווקו סטרליס" בצבא פולין "איווקו סטרליס" - כבאית "איווקו סטרליס" - כבאית איווקו מדיה וקבצים בנושא איווקו סטרליס בוויקישיתוף אתר האינטרנט הרשמי של איווקו סטרליס היסטוריה של איווקו 1985–1994 web.archive.org/web/20120626132047 איווקו ספרד accentglobal.com/newsletters/issue-n18/iveco-spain-a-truck-every-six-minutes החברות החשובות ביותר של 2009 webcitation.org איווקו - אתר רשמי iveco.com/Pages/Iveco-brands "איווקו סטרליס" דגם "hi-way" - "המשאית הבינלאומית לשנת 2013" web.archive.org/web/20121231133341 דגם Iveco Stralis Hi-Way, שנת 2012 truckeditions.com/IVECO-LANCE-LE-NOUVEAU-STRALIS-HI
דניאל דופרה

דניאל דופרה (בצרפתית: Danièle Dupré‏; 16 בנובמבר 1938 – 24 בנובמבר 2013) הייתה זמרת, שחקנית טלוויזיה ומעצבת פנים צרפתייה. ב-1957, רשות השידור הלוקסמבורגית הכריזה כי דופרה נבחרה לייצג את לוקסמבורג באירוויזיון 1957, עם השיר "Amours mortes (tant de peine)". דופרה התאמנה על השיר פעם אחת בלבד, בחזרה הגנרלית לפני יום התחרות. השיר מעולם לא הוקלט, ולכן לא פורסם כסינגל. ב-3 במרץ 1957, דופרה הופיעה על בימת האירוויזיון. דופרה הופיעה שנייה, לפני הממלכה המאוחדת ואחרי בלגיה. דופרה זכתה במקום הרביעי עם שמונה נקודות. בשנת 1958, דופרה פרשה מתעשיית המוזיקה. דופרה מצאה עבודה חדשה כמעצבת פנים בנמל התעופה של העיר סאו פאולו. בשנת 1999, רואיינה דופרה למגזין "OGAE" - מגזין צרפתי של אוהדי האירוויזיון. דופרה נפטרה ב-2013, בגיל 75. דניאל דופרה, במסד הנתונים הקולנועיים IMDb (באנגלית) דניאל דופרה, באתר אפל מיוזיק (באנגלית) דניאל דופרה, באתר ספוטיפיי דניאל דופרה, באתר Last.fm (באנגלית) דניאל דופרה, באתר MusicBrainz (באנגלית) דניאל דופרה, באתר דיזר דניאל דופרה, באתר Yandex.Music (ברוסית) דניאל דופרה, באתר Discogs (באנגלית) דניאל דופרה, באתר Genius דניאל דופרה, באתר SecondHandSongs דניאל דופרה, באתר טיידל (באנגלית) The 1957 Eurovision Song Contest Eurovision 1957 Results: Voting & Points
אוסקר פרנצל

אוסקר פרנצל (בגרמנית: Oskar Frenzel‏; 12 בנובמבר 1855 – 15 במאי 1915) היה אמן נוף גרמני, צייר בעלי חיים וליתוגרף, חבר הזצסיון הברלינאי. פרנצל היה במקור ליתוגרף. הוא הפך לצייר בעלי חיים ונוף בנוסף לעבודתו כליתוגרף משנת 1879 בשיעורי הערב של מכון ההוראה של מוזיאון לאמנות דקורטיבית בברלין. בין השנים 1884–1889 למד באקדמיה הפרוסית לאמנויות בברלין עם פאול פרידריך מאירהיים ויוגן בראכט. עם עמיתו פאול מילר-קמפף בשנת 1889 הוא "גילה" את כפר הדייגים ארנשופ על הים הבלטי, שם קמה מושבת אמנים בשנים הבאות. הוא זכה בפרסים ראשונים בתערוכות בברלין. באחת הפעמים, בשנת 1896, זכה במדליית זהב גדולה בתערוכת האמנות הבינלאומית. בשנת 1898 הקים יחד עם אמנים אחרים את הזצסיון הברלינאי והיה חבר בוועדה שלה. בשנת 1902 הצטרף שוב לקבוצה והיה משנת 1904 ועד מותו חבר באקדמיה הפרוסית לאמנויות. עבודותיו הוצגו בגלריה הלאומית העתיקה בברלין, במינכן ובמוזיאונים בדרזדן, קניגסברג, מגדבורג ווינה. כבשים שחורות חיבה בשדות המרעה מדיה וקבצים בנושא אוסקר פרנצל בוויקישיתוף Internationale Kunst-Ausstellung Berlin 1896, -: Internationale Kunst-Ausstellung Berlin 1896, -: Schuster -. Frenzel, www.adk.de (בגרמנית)
דניאל דוהני

דניאל דוהני (באנגלית: Daniel Doheny; נולד ב-13 בדצמבר 1991) הוא שחקן קנדי, אשר מוכר בעיקר בשל תפקידיו בסרטי הקומדיה "אלכס סטריינג'לב" ו-"החבילה". דוהני נולד וגדל בוונקובר, קולומביה הבריטית, קנדה, שם סיים את לימודיו בבית הספר התיכון לורד בינג בשנת 2008. לאחר מכן המשיך ללמוד בסטודיו 58, תוכנית הכשרה מקצועית לתיאטרון במכללת לנגרה, שם סיים את לימודיו בשנת 2012. בשנת 2013, דוהני שיחק שישה תפקידים במחזה "המלט" ולאחר מכן שיחק במחזה "הלילה השנים עשר"; שתיהן מאת ויליאם שייקספיר, במהלך פסטיבל הקיץ של בארד על החוף. פסטיבל מחזות שייקספיר המתקיים מדי קיץ. הוא חזר לשחק במסגרת הפסטיבל בשנת 2016 בנשות וינדזור העליזות. בשנת 2017 כיכב בקומדיית הנעורים הקנדית "Adventures in Public School" בתור ליאם היפ, בנה של קלייר אותה גילמה ג'ודי גריר. בשנת 2018 כיכב בתפקיד הראשי בקומדיה הרומנטית "אלכס סטריינג'לב" שביים וכתב קרייג ג'ונסון עבור שירות הזרמת המדיה נטפליקס, בתפקיד של אלכס טרולב, תלמיד כיתה י״ב, שמתכנן לאבד את בתוליו לחברתו, עד שהוא פוגש את אליוט הבחור החדש. באותה שנה כיכב בסרט נוסף של נטפליקס "החבילה"; קומדיית נעורים אודות ארבעה חברים שמסכנים את הכל כדי להחזיר את חברם הביתה לאחר תאונה מצערת שקרתה לו. בשנת 2019 דיבב בסדרת האנימציה "לגו נינג'גו" ברשת Cartoon Network, שם גילם את ג'ימי, ובהמשך דיבב בסדרת האנימה היפנית "סופרבוק" ברשת הטלוויזיה Christian Broadcasting Network. בשנת 2021 שיחק במיני-סדרת האימה "טעם דובדבן חדש לגמרי" של נטפליקס בדמותו של ג'ונתן בורק. הסדרה עלתה בבכורה בפלטפורמות של נטפליקס ב-14 באוגוסט 2021, וקיבל ביקורות חיוביות לרוב. בהמשך השנה החל לככב בסדרת האימה "יום המתים" ברשת הטלוויזיה Syfy; בסדרה אשר מבוססת על סרט באותו שם משנת 1985 מאת הבמאי ג'ורג' רומרו, דוהני גילם בסדרה את לוק באומן, בנה של ראש העיר פאולה באומן. מדיה וקבצים בנושא דניאל דוהני בוויקישיתוף דניאל דוהני, ברשת החברתית אינסטגרם דניאל דוהני, במסד הנתונים הקולנועיים IMDb (באנגלית) דניאל דוהני, באתר "אידיבי", מאגר הידע העברי לקולנוע ישראלי ועולמי דניאל דוהני, באתר AllMovie (באנגלית) דניאל דוהני, באתר Rotten Tomatoes (באנגלית) דניאל דוהני, באתר Metacritic (באנגלית) דניאל דוהני, במסד הנתונים הקולנועיים KinoPoisk (ברוסית) דניאל דוהני, באתר סאונדקלאוד (באנגלית) דניאל דוהני, באתר Last.fm (באנגלית) "Vancouver actor Daniel Doheny gets top billing in new Netflix coming of age film". Vancouver Sun (באנגלית אמריקאית). 2018-06-07. נבדק ב-2018-08-15. "Daniel Doheny - Graduate (Acting 2012)" (PDF). Studio 58 - Langara College. נבדק ב-15 באוגוסט 2018. {{cite web}}: (עזרה) "Daniel Doheny: Straight From School to Stage – Bard on the Beach". bardonthebeach.org (באנגלית). נבדק ב-2018-08-15. "Open House: Actor Daniel Doheny's light-filled Crosstown pad a rare fairly-priced rental". Georgia Straight Vancouver's News & Entertainment Weekly (באנגלית). 2016-09-11. נבדק ב-2018-08-15.
דרו ואן אקר

דרו ואן אקר (באנגלית: Drew Van Acker; נולד ב-2 באפריל 1986) הוא שחקן ודוגמן אמריקאי, המוכר בתפקידו בתור ג'ייסון דילאורנטיס בסדרה "שקרניות קטנות" (2011–2016) בערוץ Freeform, ובתור רמי דלטור בסדרה "עוזרות בית נחושות" (2013–2015) בערוץ Lifetime. ואן אקר נולד בניו יורק, אך התגורר במדפורד, ניו ג'רזי כל חייו. הוא למד בתיכון שואניי, שם החל לשחק בשיעורי הדרמה. בתיכון שיחק גם בקבוצות הכדורגל והלקרוס של בית הספר שלו. בזכות יכולות המשחק שלו הוא קיבל מלגת לימודים באוניברסיטת טואוסון במרילנד. בזמן שלמד באוניברסיטה, לקח ואן אקר מספר קורסים בתיאטרון במטרה להתמקד במשחק. לאחר מכן הוא קיבל את ההחלטה לעבור לעיר ניו יורק, ואחר כך החליט לעבור ללוס אנג'לס. בשנת 2009 שיחק לראשונה בין היתר בסדרות הטלוויזיה "קאסל" ו"גריק". בשנת 2010, ואן אקר כיכב בסדרת הפעולה החיה, קצרת הימים של "Cartoon Network "Tower Prep". ביוני 2011 פורסם כי יצטרף לקאסט של "שקרניות קטנות" בתפקיד ג'ייסון דילאורנטיס בעונה השנייה. בשנים 2013–2015, ואן אקר הופיע בהמשך בסדרת הטלוויזיה "עוזרות בית נחושות" בתפקיד רמי דלטור. בשנת 2017 הוא שיחק בסדרת המשטרה "יום אימונים מסוכן" בתפקיד הראשי של הבלש טומי קמפבל. בשנת 2019, הופיע בסדרת הטלוויזיה "טיטאנים". דרו ואן אקר, ברשת החברתית אקס (טוויטר) דרו ואן אקר, במסד הנתונים הקולנועיים IMDb (באנגלית) דרו ואן אקר, במסד הנתונים הקולנועיים KinoPoisk (ברוסית) "ABC Family Live Chat". ABC Family. נבדק ב-2012-02-13. "Drew Van Acker at Poptower.com". אורכב מ-המקור ב-2017-07-08. נבדק ב-2010-10-13. "Drew Van Acker officially returning to Pretty Little Liars season 7". Entertainment Weekly. "Devious Maids Renewed for Second Season at Lifetime". The Hollywood Reporter. Andreeva, Nellie (11 באפריל 2015). "Devious Maids Trims Regular Cast For Season 3". {{cite web}}: (עזרה) Burlingame, Russ (14 ביוני 2019). "Titans Casts Drew Van Acker as Aqualad". Comicbook.com. נבדק ב-17 ביוני 2019. {{cite web}}: (עזרה) Abbate, Jake (14 ביוני 2019). "Drew Van Acker Joins Titans Season 2 as Aqualad". SuperHeroHype. נבדק ב-2 באוקטובר 2019. {{cite web}}: (עזרה) "Shannon K – Give Me Your Hand". YouTube. 2 בנובמבר 2018. {{cite web}}: (עזרה)
מארי אלנרידר

מארי אלנרידר (בגרמנית: Marie Ellenrieder;‏ 20 במרץ 1791 – 5 ביוני 1863) הייתה ציירת גרמנית, שנודעה בזכות דיוקנאותיה וציוריה הדתיים. אלנרידר נולדה בקונסטנץ, גרמניה בשנת 1791, בתם של קונרד ואנה מריה הרמן, ונכדתם של פרנץ לודוויג הרמן. מארי בילתה את ימי הלימודים עם הדומיניקנים בבית הספר במנזר זופינגן בקונסטנץ. היא נחשבה לאמנית האישה הגרמנית החשובה ביותר בזמנה. בשנת 1813 נרשמה לאקדמיה לאמנות יפה במינכן. היא למדה אצל צייר המיניאטורות יוזף איינזל. הדיוקנאות המוקדמים שלה היו דומים בסגנונם לאלו של אנג'ליקה קאופמן והיו בעלי מבע נינוח יותר מהמקובל בפורטרטים גרמניים של אז. בין השנים 1822 ו-1824, במהלך טיול לימודים ברומא, פגשה אלנרידר את תנועת הנצרתיים והפכה לתלמידתו של יוהאן פרידריך אוברבק. מטרת הנצרתיים הייתה להביא לחידוש האמנות הדתית ברוח צייר הרנסאנס האיטלקי רפאל. אלנרידר אימצה גישה זאת כסגנון הציור האידיאלי עבורה. ב־1 ביולי 1824 היא עזבה את רומא ונסעה עם חברתה קתרינה פון פרדל לפירנצה, שם התגוררו שתיהם עם החרט וסוחר האמנות יוהאן בפטיסט מצגר. היא עבדה ולמדה שם למעלה משנה והכינה גם עותקים של רפאל ופרוג'ינו. לאחר מסע זה, והשפעה נוספת מהפטרון הברון פון וסנברג, היא החלה לצייר דימויים דתיים בסגנון הרנסאנס האיטלקי, כולל קדושים מעונים של כנסיית סנט סטפן בקארלסרוהה בשנת 1828. בשנת 1829 מינה לודוויג אותה לציירת החצר שלו, שמשמעותו בנוסף לתואר גם שכר שנתי של 300 גילדן. בשנת 1832 הוזמנה לצייר תמונה משפחתית גדולה שתוצג לדוכסית הגדולה סופי עם ילדיה. האמנית נאלצה לנסוע לקרלסרוהה ולשהות בה במשך שנתיים כדי לבצע את ההזמנה הזאת. הציור, הושלם בשנת 1834, נתלה מאוחר יותר במוזיאון זאהרינגר בבאדן. אלנרידר חזרה לעיר מגוריה בשנות ה-40 והמשיכה לצייר ציורים דתיים. שני ציוריה " ישו בן 12 במקדש" 1849 "פליסיטס הקדושה ושבעת בניה" משנת 1847 נרכשו על ידי המלכה ויקטוריה, שהכירה את עבודתה על ידי הנסיך קונסורט, אשר פגש באמנית במסעותיו לרומא. הם עכשיו חלק מהאוסף המלכותי בבית אוסבורן. מארי אלנרידר נפטרה ב־5 ביוני 1863 בגיל 72 מסיבוכים בגלל הצטננות. היא קבורה בבית העלמין המרכזי בקונסטנץ. ישו מברך ילדים קטנים מריה וישו ישו עם ילדים ילדה כורעת מדיה וקבצים בנושא מארי אלנרידר בוויקישיתוף Buchholz, Elke Linda (2003). Women Artists. New York: Prestel. pp. 58–59. Delia Gaze, Dictionary of women artists, London ; Chicago : Fitzroy Dearborn Publishers, 1997, ISBN 978-1-884964-21-3
גילי עזגד

גילי עזגד (נולד ב-23 בדצמבר 1993) הוא במאי, תסריטאי, עורך, וצלם ישראלי. התחיל את הקריירה שלו כצלם סקי וסנובורד, ובהמשך הרחיב את פעילותו לתחומי הבימוי והעריכה. עזגד נולד וגדל בהרצליה. בנעוריו למד במגמת הכדורסל בתיכון "היובל" הרצליה אותו סיים בהצלחה בשנת 2012. את שירותו הצבאי העביר ביחידת אגוז כמדריך הסוואה. בשנת 2015, עם שחרורו מצה"ל עזב לאירופה, שם בילה שנתיים כצלם סקי, במהלכן צילם גולשים מקצוענים ב-14 אתרי סקי בלמעלה מ-10 מדינות שונות. בתקופה זו, עזגד ביים, צילם וערך פרסומות בהשתתפות אמנים וידוענים עבור חברת סקידיל. בשנת 2017 שב לישראל ומאז מתגורר ועובד בעיר תל אביב-יפו. בשנים האחרונות[דרושה הבהרה] ביים, ערך וצילם עזגד קליפים לשורה של מוזיקאים בהם ג'יין בורדו, עדן בן זקן ונטע ברזילי. בין לקוחותיו המסחריים חברת איקאה, סלקום, אסם, MyHeritage, Playtika, הטכניון, HIT, סיאט ורנואר. צילם לחברת סקידיל באירופה בהשתתפות אושרי כהן, אנה ארונוב, נטלי דדון, שני חזן, עידן אלטרמן ודביר בנדק. צילם וערך את הקליפ "No Reason", שביצעה הראפרית אקו כקאבר ל-Bonobo (אנ'), כמחווה להגעתו של האמן לישראל. ביים, ערך וצילם את הסינגל הראשון "תנו לנמנם" לקראת אלבומה השלישי "אוקיינוסים" של להקת ג'יין בורדו צילם פרסומת לחברת MyHeritage בלונדון בהשתתפות כדורגלנים לשעבר בהם רוברט פירז, הרנן קרספו, לואיס גרסיה וז'ילברטו סילבה צילם פרסומות לחברת פלייטיקה באיים הקריביים ובלוס אנג'לס ביים, ערך וצילם את הסינגל "בוס" של הראפרית אקו, מתוך אלבום הבכורה שלה "אחת" שהופק על ידי שאנן סטריט ביים, ערך וצילם קאבר לשיר "אחותך" של דודו פארוק, בביצועו של המוזיקאי תומר בר ביים, ערך וצילם את הקליפ "Born last night" של הזמרת ג'ני פנקין ביים, ערך וצילם את הקליפ "SHTUBY'S Theremin" של שטובי יזם, הפיק וצילם את פרויקט "Truffles" במסגרתו חשף מוזיקאים פנומנליים אשר לא נמצאים בקדמת הבמה על אף שחלקם לוקחים חלק בהפקות ענק. בפרויקט השתתפו המוזיקאים תומר בר, ספי ציזלינג, קרן אילן, מתן אגוזי, אמיר ברסלר, יונתן אלבלק, נדב פאסט ובינג׳ה. ביים, ערך וצילם את השיר "הגעגוע של פנלופה" של הזמרת יערה שאוליאן ביים, ערך וצילם את הסינגל "נסיכה" מתוך אלבומו השני "בזמנו" של עוזי נבון ומכרים. השיר נכלל בפלייליסט של גלגלצ ביים וערך קליפ "Human" לפסנתרן הישראלי שי מאסטרו ביים ערך וצילם את השיר "Sleepwalker’s Bike" של להקת Geshem בשנת 2017 הציג בתערוכת יחיד בגלריית אוריאל 23 בתל אביב את עבודותיו, מהתקופה בה התגורר וטייל באירופה, בשם "Travel So Far". בשנת 2019 הציג בתערוכת יחיד בגלריית כולי עלמא בתל אביב את גוף עבודותיו מתיעוד הנוף, האנשים והרחוב בהוואנה, קובה בשם "El Presnete en Cuba". אתר האינטרנט הרשמי של גילי עזגד גילי עזגד, ברשת החברתית פייסבוק גילי עזגד, ברשת החברתית אינסטגרם גילי עזגד, סרטונים בערוץ היוטיוב גילי עזגד, במסד הנתונים הקולנועיים IMDb (באנגלית) צפו: אושרי כהן בחופשת סקי בלז ארק, באתר ynet, 27 בדצמבר 2016 נטלי דדון, חופשת סקי: נטלי דדון עושה את אישגל, באתר ynet, 11 בינואר 2017 ynet, צפו: חופשת הסקי של שני חזן בוואל טורנס, באתר ynet, 14 בדצמבר 2016 יואב גלזנר, אלתרמן ובנדק עם הילדים בקייטנת סקי, באתר ynet, 4 בינואר 2017 פרויקט "Truffles" מתוך האתר הרשמי של גילי עזגד, באתר giliazgad.com אירוע השקה של פרויקט "Truffles" באתר TEDER.FM עוזי נבון ומכרים – נסיכה תערוכת יחיד, גילי עזגד; כולי עלמא: El Presente En Cuba
אולטראווקס

אולטראווקס (באנגלית: Ultravox) הייתה להקת גל חדש בריטית, שהוקמה בלונדון באפריל 1974 בשם "Tiger Lily". בין 1980 ל-1986 הוציאה הלהקה שישה אלבומים שהגיעו לדירוג ב-10 האלבומים המובילים בבריטניה, ו-17 סינגלים שדורגו בין 40 המובילים בבריטניה. האלבום המצליח מביניהם היה הלהיט של שנת 1980, Vienna. בין השנים 1974–1979, סולנה של הלהקה היה ג'ון פוקס (אנ'). במהלך תקופה זו הוציאה הלהקה שלושה אלבומי אולפן: Ultravox!, Ha! Ha! Ha!, Systems of Romance. פוקס עזב את הלהקה במרץ 1979 כדי לצאת לקריירת סולו, ובעקבות עזיבתו, מידג' יור הפך לסולן ולגיטריסט של הלהקה והוביל אותה להצלחה עד 1988, אז הלהקה התפרקה. הלהקה הוקמה מחדש בשנת 1992, בהובלתו של בילי קארי (אנ'), אך הלהקה פחות הצליחה, כאשר שני האלבומים שהוציאה לא הצליחו וסינגל אחד הגיע למקום ה-90 במצעד הסינגלים בבריטניה. לאחר מכן הלהקה שוב התפרקה בשנת 1996. ההרכב הידוע ביותר של הלהקה, שכלל את הזמר, הקלידן והגיטריסט מידג' יור, הקלידן, כנר ונגן הויולה בילי קארי (אנ'), הבסיסט כריס קרוס (אנ') והמתופף וורן קאן (אנ'), ביצע סדרת מופעי איחוד בשנים 2009 ו-2010 לפני שהוציא אלבום אולפן חדש, Brilliant (אנ'), שיצא במאי 2012 והגיע למקום ה-21 במצעדי האלבומים הבריטיים. בנובמבר 2013 הופיעו אולטראווקס כאורחים מיוחדים בסיבוב הופעות בבריטניה עם סימפל מיינדס. המופעים היו האחרונים של אולטראווקס, ובשנת 2017 יור וקארי הודיעו שהלהקה התפרקה. הלהיטים הגדולים ביותר של הלהקה הם "וינה", "All stood still", "The Voice", "Hymn"' "Dancing with tears in my eyes". בסיסט הלהקה כריס קרוס נפטר ב-25 במרץ 2024, בגיל 71. Ultravox! (1977) Ha!-Ha!-Ha! (1977) Systems of Romance (1978) Vienna (1980) Rage in Eden (1981) Quartet (1982) Lament (1984) U-Vox (1986) Revelation (1993) Ingenuity (1994) Brill!ant (2012) מדיה וקבצים בנושא אולטראווקס בוויקישיתוף אתר האינטרנט הרשמי של אולטראווקס אולטראווקס, ברשת החברתית פייסבוק אולטראווקס, ברשת החברתית אקס (טוויטר) אולטראווקס, במסד הנתונים הקולנועיים IMDb (באנגלית) אולטראווקס, באתר ספוטיפיי אולטראווקס, באתר Last.fm (באנגלית) אולטראווקס, באתר AllMusic (באנגלית) אולטראווקס, באתר MusicBrainz (באנגלית) אולטראווקס, באתר דיזר אולטראווקס, באתר Discogs (באנגלית) אולטראווקס, באתר Songkick (באנגלית) אולטראווקס, באתר בילבורד (באנגלית)
המורדת

האם התכוונתם ל... המורדת (ספר) (Unorthodox: The Scandalous Rejection of My Hasidic Roots) - ספר אוטוביוגרפי של דבורה פלדמן. המורדת (מיני-סדרה) (Unorthodox) - מיני-סדרה המבוססת על ספרה של דבורה פלדמן. מורדת על בעלה – בהלכה היהודית, אישה המסרבת לקיים את החובות המוטלות עליה במסגרת הנישואים.